ฮั่งเส็งปิดเช้าบวก 18.04 จุด ตามทิศทางดาวโจนส์
ฮั่งเส็งปิดเช้าบวก 18.04 จุด ตามทิศทางดาวโจนส์
14 ก.ค. 2560

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น  โดยดัชนีฮั่งเส็งเพิ่มขึ้น 18.04 จุด หรือ 0.07% ปิดภาคเช้าที่ 26,364.21 จุด ตามทิศทางดัชนีดาวโจนส์ตลาดหุ้นนิวยอร์ก หลังจากที่นางเจเน็ต เยลเลน ประธานธนาคารกลางสหรัฐ (เฟด) ได้เน้นย้ำในการแถลงนโยบายรอบครึ่งปีเมื่อวานนี้ว่า เฟดจะปรับขึ้นอัตราดอกเบี้ยอย่างค่อยเป็นค่อยไป
นอกจากนี้ นักลงทุนยังจับตาข้อมูลเศรษฐกิจที่สำคัญของสหรัฐในวันนี้ ซึ่งได้แก่ ดัชนีราคาผู้บริโภค (CPI) เดือนมิ.ย., ยอดค้าปลีกเดือนมิ.ย., การผลิตภาคอุตสาหกรรมเดือนมิ.ย., สต็อกสินค้าคงคลังภาคธุรกิจเดือนพ.ค. และความเชื่อมั่นผู้บริโภคเดือนก.ค.จากมหาวิทยาลัยมิชิแกน